ટેલિવિઝન પર રજૂ કરાયેલા ફૂટેજમાં, પુયુમા એક્સપ્રેસ ટ્રેન ટ્રેક પરથી પલટી ખાઇ ગયેલી હાલતમાં જોવા મળે છે. રેલવે વહીવટીતંત્રએ જણાવ્યું કે ટ્રેનના આઠ ડબ્બાઓ પાટા પરથી ઉતરી ગયા હતા. રેલવે વહીવટીતંત્રએ જણાવ્યું કે ટ્રેન તાઇતુંગ જઈ રહી હતી અને તેમાં 366 લોકો સવાર હતા. આ બનાવ સ્થાનિક સમય અનુસાર સાંજે 4.50 વાગ્યે થયો હતો. તાઇવાનના રાષ્ટ્રપતિ ત્સાઇ એન્ગ-વેને ઘટનાને "મોટો અકસ્માત" ગણાવ્યો છે. સંરક્ષણ મંત્રાલયે બચાવમાં મદદ માટે 120 સૈનિકો મોકલ્યા છે.